section_heading: Boston Celtics
paragraph_text: Jefferson je završetkom sezone 2005./06. unajmio osobnog kuhara i nakon toga izgubio oko 14 kilograma. Nakon što je s bolovima u zglobu nastupio na Ljetnoj ligi u Las Vegasu, Jefferson je podvrgnut CT pregledu. Na njemu se vidjelo oštećenje zgloba i Jefferson je u kolovozu podvrgnut operativnom zahvatom kojim treba u zglobu počistiti okrhnute komadiće kosti. Nakon četvrte utakmice sezone morao je na operaciju slijepog crijeva i zbog toga je propustio narednih sedam utakmica.